CELEX: 32013D0206
Language: da
Date: 2013-04-22 00:00:00
Title: 2013/206/EU: Rådets afgørelse af 22. april 2013 om den holdning, der skal indtages på Den Europæiske Unions vegne i Det Blandede EØS-udvalg til en ændring af bilag XXI (Statistikker) til EØS-aftalen

30.4.2013   
            
            
               DA
            
            
               Den Europæiske Unions Tidende
            
            
               L 118/1
            
         RÅDETS AFGØRELSE
   af 22. april 2013
   om den holdning, der skal indtages på Den Europæiske Unions vegne i Det Blandede EØS-udvalg til en ændring af bilag XXI (Statistikker) til EØS-aftalen
   (2013/206/EU)
   RÅDET FOR DEN EUROPÆISKE UNION HAR —
   under henvisning til traktaten om Den Europæiske Unions funktionsmåde, særlig artikel 338, stk. 1, sammenholdt med artikel 218, stk. 9,
   under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde (1), særlig artikel 1, stk. 3,
   under henvisning til forslag fra Europa-Kommissionen, og
   ud fra følgende betragtninger:
   
               (1)
            
            
               Aftalen om Det Europæiske Økonomiske Samarbejdsområde (2) (»EØS-aftalen«) trådte i kraft den 1. januar 1994.
            
         
               (2)
            
            
               Ifølge artikel 98 i EØS-aftalen kan Det Blandede EØS-udvalg beslutte at ændre bl.a. bilag XXI hertil.
            
         
               (3)
            
            
               Bilag XXI til EØS-aftalen indeholder særlige bestemmelser og ordninger vedrørende statistikker.
            
         
               (4)
            
            
               Kommissionens forordning (EU) nr. 555/2012 af 22. juni 2012 om ændring af Europa-Parlamentets og Rådets forordning (EF) nr. 184/2005 om fællesskabsstatistikker over betalingsbalance, international handel med tjenester og udenlandske direkte investeringer for så vidt angår datakrav og definitioner (3) bør indarbejdes i EØS-aftalen med visse tilpasninger for Norge, Island og Liechtenstein.
            
         
               (5)
            
            
               Bilag XXI til EØS-aftalen bør derfor ændres i overensstemmelse hermed.
            
         
               (6)
            
            
               Unionens holdning i Det Blandede EØS-udvalg bør baseres på det udkast til afgørelse, der er knyttet til nærværende afgørelse —
            
         VEDTAGET DENNE AFGØRELSE:
   Artikel 1
   Den holdning, der skal indtages på Den Europæiske Unions vegne i Det Blandede EØS-udvalg til den foreslåede ændring af bilag XXI (Statistikker) til EØS-aftalen, baseres på det udkast til Det Blandede EØS-udvalgs afgørelse, der er knyttet til nærværende afgørelse.
   Artikel 2
   Denne afgørelse træder i kraft på dagen for vedtagelsen.
   
      Udfærdiget i Luxembourg, den 22. april 2013.
      
         
            På Rådets vegne
         
         E. GILMORE
         
            Formand
         
      
   
   
      (1)  EFT L 305 af 30.11.1994, s. 6.
   
      (2)  EUT L 1 af 3.1.1994, s. 3.
   
      (3)  EUT L 166 af 27.6.2012, s. 22.
   
      UDKAST TIL
      DET BLANDEDE EØS-UDVALGS AFGØRELSE Nr. …/2013
      af
      om ændring af bilag XXI (Statistikker) til EØS-aftalen
      DET BLANDEDE EØS-UDVALG HAR —
      under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 98, og
      ud fra følgende betragtninger:
      
                  (1)
               
               
                  Kommissionens forordning (EU) nr. 555/2012 af 22. juni 2012 om ændring af Europa-Parlamentets og Rådets forordning (EF) nr. 184/2005 om fællesskabsstatistikker over betalingsbalance, international handel med tjenester og udenlandske direkte investeringer for så vidt angår datakrav og definitioner (1) skal indarbejdes i EØS-aftalen.
               
            
                  (2)
               
               
                  Bilag XXI til EØS-aftalen bør derfor ændres i overensstemmelse hermed —
               
            VEDTAGET DENNE AFGØRELSE:
      Artikel 1
      I punkt 19s (Europa-Parlamentets og Rådets forordning (EF) nr. 184/2005) i bilag XXI til EØS-aftalen foretages følgende ændringer:
      
                  1.
               
               
                  Følgende led tilføjes:
                  
                              »—
                           
                           
                              
                                 32012 R 0555: Kommissionens forordning (EU) nr. 555/2012 af 22. juni 2012 (EUT L 166 af 27.6.2012, s. 22).«
                           
                        
            
                  2.
               
               
                  Teksten til tilpasning affattes således:
                  
                              »a)
                           
                           
                              Punkt 1 og 2 i tabel 1 i bilag I gælder ikke for Norge.
                           
                        
                              b)
                           
                           
                              Tabel 1 i bilag I skal ikke gælde for Island før maj 2017.
                           
                        
                              c)
                           
                           
                              Denne forordning gælder ikke for Liechtenstein.«.
                           
                        
            Artikel 2
      Den islandske og den norske udgave af forordning (EU) nr. 555/2012, der offentliggøres i Den Europæiske Unions Tidendes EØS-tillæg, er begge autentiske.
      Artikel 3
      Denne afgørelse træder i kraft den …, forudsat at alle meddelelser er indgivet til Det Blandede EØS-udvalg, jf. EØS-aftalens artikel 103, stk. 1 (2).
      Artikel 4
      Denne afgørelse offentliggøres i Den Europæiske Unions Tidendes EØS-afsnit og EØS-tillæg.
      
         Udfærdiget i Bruxelles, den
         
            
               På Det Blandede EØS-udvalgs vegne
            
            
               Formand
            
            
               Sekretærer for Det Blandede EØS-udvalg
            
         
      
      
         (1)  EUT L 166 af 27.6.2012, s. 22.
      
         (2)  [Ingen forfatningsmæssige krav angivet.] [Forfatningsmæssige krav angivet.]